pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-แนะประชาชนตรวจสอบก่อนโอนเงินบริจาค หลังดีอีเอสพบบางเพจต้องสงสัยโกงเงินช่วยเหลือครอบครัวผู้ประสบเหตุที่หนองบัวลำภู เตือนมิจฉาชีพอย่าซ้ำเติมผู้ประสบภัยและสูญเสีย
วันอังคารที่ 11 ตุลาคม 2565
แนะประชาชนตรวจสอบก่อนโอนเงินบริจาค หลังดีอีเอสพบบางเพจต้องสงสัยโกงเงินช่วยเหลือครอบครัวผู้ประสบเหตุที่หนองบัวลําภู เตือนมิจฉาชีพอย่าซ้ําเติมผู้ประสบภัยและสูญเสีย
แนะประชาชนตรวจสอบก่อนโอนเงินบริจาค หลังดีอีเอสพบบางเพจต้องสงสัยโกงเงินช่วยเหลือครอบครัวผู้ประสบเหตุที่หนองบัวลําภู เตือนมิจฉาชีพอย่าซ้ําเติมผู้ประสบภัยและสูญเสีย ฝ่าฝืนเจอทั้งคดีกระทําผิดเกี่ยวกับคอมพิวเตอร์ และฉ้อโกงประชาชน ติดคุก 5 ปี ปรับ 1 แสนบาท
วันที่ 11 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กระทรวงดิจิทัลเพื่อเศรษฐกิจและสังคม(ดีอีเอส) ได้ดําเนินการ ตามที่ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบหมายให้เฝ้าระวัง ตรวจสอบไม่ให้มีการใช้สื่อสังคมออนไลน์หรือช่องทางอื่น ๆ ในการหลอกลวงประชาชนที่ต้องการบริจาคกรณีต่าง ๆ
ทั้งนี้ ดีอีเอสได้พบมีผู้โพสต์ทางโซเชียลมีเดียเพื่อเชิญชวนร่วมบริจาคแก่ครอบครัวผู้เสียชีวิตและบาดเจ็บจากเหตุการณ์ที่ศูนย์พัฒนาเด็กเล็ก อบต.อุทัยสวรรค์ อ.นากลาง จ.หนองบัวลําภู จํานวน 13 เพจ โดยพบเป็นเพจต้องสงสัยว่ามีการหลอกลวงประชาชน 2 เพจ ซึ่งต่อมาได้มีการลบโพสต์ออกไปแล้ว แต่เจ้าหน้าที่ได้รวบรวมข้อมูลส่งเจ้าหน้าที่ตํารวจแล้ว ขณะนี้อยู่ระหว่างตรวจสอบโดยหากพบว่าเป็นการเจตนาหลอกลวงประชาชนจริง จะมีการดําเนินคดีทางกฎหมายอย่างเด็ดขาด
น.ส.ไตรศุลี กล่าวว่า ในช่วงเวลาที่ผู้สูญเสียต่างยังอยู่ในความโศกเศร้า มีพี่น้องชาวไทยจํานวนมากที่ประสงค์จะร่วมส่งกําลังใจในรูปแบบเงินบริจาค รัฐบาลขอเน้นย้ําให้ประชาชนที่ต้องการบริจาคเงินไม่ว่าจะเป็นการบริจาคแก่ครอบครัวผู้เสียหายจากเหตุการณ์ที่หนองบัวภู หรือบริจาคแก่ผู้ประสบภัยธรรมชาติ น้ําท่วม ขอให้ตรวจสอบโดยละเอียดก่อนโอนเงินบริจาค ให้แน่ใจว่าผู้เปิดรับบริจาคแต่ละช่องทางนั้นเป็นหน่วยงาน หรือบุคคลที่มีความน่าเชื่อถือ และมั่นใจว่าเงินบริจาคจะส่งไปยังครอบครัวผู้ประสบเหตุ
นอกจากนี้ รัฐบาลขอเตือนผู้ที่คิดฉวยโอกาสหลอกลวงประชาชนว่า ช่วงเวลานี้คนไทยควรช่วยเหลือให้กําลังใจ ขออย่าซ้ําเติมครอบครัวผู้สูญเสีย หรือผู้ประสบภัยต่าง ๆ ด้วยการหาประโยชน์กับช่วงเวลาที่ยากลําบาก โดยกระทรวงดีอีเอสได้มีเจ้าหน้าที่เฝ้าระวังการกระทําผิดผ่านช่องทางต่าง ๆ อย่างเข้มงวด ทั้ง Facebook , YouTube, Instagram พร้อมกับประสานงานกับเจ้าหน้าที่ตํารวจในการดําเนินการตามกฎหมายอย่างใกล้ชิด
ทั้งนี้ หากพบการฝ่าฝืน เจ้าหน้าที่ตรวจสอบพบเป็นการหลอกลวงประชาชน จะมีความผิดทั้งในส่วนของการนําเข้าข้อมูลอันเป็นเท็จ ตาม พ.ร.บ.การกระทําผิดเกี่ยวกับคอมพิวเตอร์ มาตรา 14 (1) มีโทษจําคุกไม่เกิน 5 ปี หรือปรับไม่เกิน 1 แสนบาท หรือทั้งจําทั้งปรับ และยังเข้าข่ายการฉ้อโกงประชาชน ตามประมวลกฎหมายอาญา มาตรา 343 โทษจําคุกไม่เกิน 5ปี หรือปรับไม่เกิน 1 แสนบาท หรือทั้งจําทั้งปรับด้วย
รัฐบาลไทย-ข่าวทำเนียบรัฐบาล-ปลัด สธ. ลงพื้นที่ น้ำท่วม จ.สระบุรี กำชับสถานบริการในพื้นที่เสี่ยงติดตามสถานการณ์ ดูแลประชาชนเชิงรับ-เชิงรุก 24 ชม.
วันเสาร์ที่ 8 ตุลาคม 2565
ปลัด สธ. ลงพื้นที่ น้ําท่วม จ.สระบุรี กําชับสถานบริการในพื้นที่เสี่ยงติดตามสถานการณ์ ดูแลประชาชนเชิงรับ-เชิงรุก 24 ชม.
ปลัดกระทรวงสาธารณสุข ลงพื้นที่ติดตามการให้บริการด้านการแพทย์แก่ผู้ประสบภัยน้ําท่วม จังหวัดสระบุรี พบผู้ป่วยโรคไม่ติดต่อเรื้อรังได้รับผลกระทบ 405 ราย ติดบ้าน 31 ราย และติดเตียง 30 ราย กําชับสถานบริการในพื้นที่เสี่ยงติดตามสถานการณ์
ปลัดกระทรวงสาธารณสุข ลงพื้นที่ติดตามการให้บริการด้านการแพทย์แก่ผู้ประสบภัยน้ําท่วม จังหวัดสระบุรี พบผู้ป่วยโรคไม่ติดต่อเรื้อรังได้รับผลกระทบ 405 ราย ติดบ้าน 31 ราย และติดเตียง 30 ราย กําชับสถานบริการในพื้นที่เสี่ยงติดตามสถานการณ์พร้อมให้บริการประชาชนโดยเฉพาะกลุ่มเสี่ยง ทั้งเชิงรับ-เชิงรุก 24 ชั่วโมง
วันนี้ (8 ตุลาคม 2565) ที่โรงพยาบาลสระบุรี นายแพทย์โอภาส การย์กวินพงศ์ ปลัดกระทรวงสาธารณสุข พร้อมด้วย นายแพทย์กฤษณ์ สกุลแพทย์ นายแพทย์สาธารณสุขจังหวัดสระบุรีและคณะ ลงพื้นที่ติดตามการให้บริการด้านการแพทย์แก่ผู้ประสบอุทกภัย ที่ รพ.สต.เชิงราก ต.เริงราง อ.เสาไห้ พร้อมให้กําลังใจบุคลากร และมอบยา เวชภัณฑ์ ถุงอุปโภค บริโภค ให้แก่ประชาชนที่ได้รับผลกระทบ
นายแพทย์โอภาส กล่าวว่า ได้ลงพื้นที่ติดตามสถานการณ์น้ําท่วมและให้กําลังใจเจ้าหน้าที่และประชาชนในชุมชน พื้นที่ ต.เริงราง อ.เสาไห้ ซึ่ง รพ.สต.เชิงราก มีน้ําท่วมขังบริเวณโดยรอบ แต่ยังสามารถเปิดให้บริการดูแลประชาชนได้ตามปกติ โดยภาพรวมของจังหวัดสระบุรี ระหว่างวันที่ 26 กันยายน – 7 ตุลาคม 2565 มีพื้นที่ที่ได้รับผลกระทบ 12 อําเภอ 55 ตําบล 5,030 ครัวเรือน ได้จัดบริการทางการแพทย์ออกหน่วยเชิงรุก 108 ครั้ง จ่ายยาน้ําท่วม 3,544 ชุด มีผู้ป่วยโรคไม่ติดต่อเรื้อรังได้รับผลกระทบ 405 ราย ติดบ้าน 31 ราย และติดเตียง 30 ราย ได้กําชับให้ติดตามสถานการณ์และให้การช่วยเหลือดูแลประชาชน ทั้งเชิงรับและเชิงรุก โดยเฉพาะกลุ่มเสี่ยง ผู้สูงอายุ เด็ก ผู้มีโรคประจําตัว และผู้ป่วยติดบ้าน ติดเตียง ตลอด 24 ชั่วโมง
สําหรับสถานการณ์อุทกภัยของประเทศไทย ยังคงมีหลายพื้นที่ที่ได้รับผลกระทบ ข้อมูลล่าสุด วันที่ 8 ตุลาคม 2565มีพื้นที่ได้รับผลกระทบจากน้ําท่วม 23 จังหวัด สถานบริการสาธารณสุขได้รับผลกระทบสะสม 135 แห่ง ได้แก่ สํานักงานสาธารณสุขจังหวัด 1 แห่ง โรงพยาบาล 11 แห่ง สํานักงานสาธารณสุขอําเภอ 7 แห่ง ศูนย์สุขภาพชุมชนเมือง 4 แห่ง และโรงพยาบาลส่งเสริมสุขภาพตําบล 112 แห่ง โดยเปิดให้บริการปกติ 90 แห่ง เปิดบริการบางส่วน 23 แห่ง และปิด/ย้ายจุดบริการ 17 แห่ง
ทั้งนี้ ได้ส่งทีมแพทย์ลงพื้นที่ดูแลประชาชนต่อเนื่อง มีผู้เข้ารับบริการ 62,095 ราย พบเจ็บป่วยด้วยโรคน้ํากัดเท้ามากที่สุด 14,653 ราย รองลงมา โรคผิวหนัง ผื่นคัน 2,528 ราย และระบบทางเดินหายใจ 2,520 ราย และส่งทีมMCATT ดูแลเยียวยาจิตใจ จํานวน 43 ทีม มีผู้เข้ารับบริการ 21,026 ราย พบผู้มีภาวะเครียด 1,554 ราย ซึ่งจังหวัดศรีสะเกษ พบสูงถึง 1,236 ราย ส่วนอาการซึมเศร้าพบ 192 ราย และเสี่ยงฆ่าตัวตาย จํานวน 10 ราย สูงสุดที่จังหวัดอุบลราชธานี ทั้งหมดได้รับการดูแลแล้ว
********************************* 8 ตุลาคม 2565
รัฐบาลไทย-ข่าวทำเนียบรัฐบาล-รองโฆษกรัฐบาล เปิดเผย พล.อ.ประวิตร ปลื้มผลงานนักตบลูกยางสาวไทย ประเดิมนัดแรก ชนะรวด 3 เซ็ท ชมทีมเวิร์คดี นักกีฬาศักยภาพสูง
วันศุกร์ที่ 9 กันยายน 2565
รองโฆษกรัฐบาล เปิดเผย พล.อ.ประวิตร ปลื้มผลงานนักตบลูกยางสาวไทย ประเดิมนัดแรก ชนะรวด 3 เซ็ท ชมทีมเวิร์คดี นักกีฬาศักยภาพสูง
รองโฆษกรัฐบาล เปิดเผย “พล.อ.ประวิตร” ปลื้มผลงานนักตบลูกยางสาวไทย ประเดิมนัดแรก ชนะรวด 3 เซ็ท ชมทีมเวิร์คดี นักกีฬาศักยภาพสูง
วันที่ 9 กันยายน 2565 น.ส. ทิพานัน ศิริชนะ รองโฆษกประจําสํานักนายกรัฐมนตรี เผยว่า พล.อ.ประวิตรวงษ์สุวรรณรองนายกรัฐมนตรี รักษาราชการแทนนายกรัฐมนตรีได้ติดตามชมเพื่อเป็นกําลังใจเชียร์ทีมวอลเลย์บอลหญิงทีมชาติไทยที่ลงสนามแข่งนัดแรกของการแข่งขันวอลเลย์บอลหญิงอาเซียน กรังด์ปรี 2022 ครั้งที่ 2 วันนี้ (9 กันยายน 2565) ระหว่าง ทีมชาติไทย พบ ทีมชาติฟิลิปปินส์ จึงขอแสดงความยินดีกับทีมวอลเลย์บอลสาวทีมชาติไทยที่สามารถเอาชนะทีมชาติฟิลิปปินส์ไป 3 ต่อ 0 เซ็ทแสดงให้เห็นถึงศักยภาพความแข็งแกร่งของทีมเวิร์คของนักกีฬาทุกคนในทีม รวมถึงชื่นชมในความสามัคคีเป็นอันหนึ่งอันเดียวกัน และขอให้ประสบความสําเร็จได้ชัยชนะในการแข่งขันวันพรุ่งนี้ที่จะพบกับทีมชาติอินโดนีเซีย และวันที่ 11 กันยายน 2565 ที่จะพบกับเวียดนามต่อไป
รัฐบาลไทย-ข่าวทำเนียบรัฐบาล-รมว.สุชาติ ส่ง 'ที่ปรึกษารัฐมนตรี’เปิดฝึกอบรมไรเดอร์ สร้างอาชีพ มีงานทำ เพิ่มรายได้
วันจันทร์ที่ 26 กันยายน 2565
รมว.สุชาติ ส่ง 'ที่ปรึกษารัฐมนตรี’เปิดฝึกอบรมไรเดอร์ สร้างอาชีพ มีงานทํา เพิ่มรายได้
รมว.สุชาติ ส่ง 'ที่ปรึกษารัฐมนตรี’เปิดฝึกอบรมไรเดอร์ สร้างอาชีพ มีงานทํา เพิ่มรายได้
วันที่26กันยายน2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดฝึกอบรมโครงการส่งเสริมอาชีพผู้ประกอบอาชีพผู้ขับขี่รถจักรยานยนต์ในการขนส่งสินค้าหลักสูตร“การจัดส่งสินค้าด้วยรถจักรยานยนต์”โดยมีหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีเข้าร่วมในครั้งนี้ด้วยณห้องลีลาวดีชั้น2อาคาร10วิทยาลัยอาชีวศึกษาเพชรบุรีอําเภอเมืองจังหวัดเพชรบุรี
นางธิวัลรัตน์กล่าวว่ากระทรวงแรงงานภายใต้การกํากับดูแลของท่านพลเอกประวิตรวงษ์สุวรรณรองนายกรัฐมนตรีรักษาราชการแทนนายกรัฐมนตรีและท่านสุชาติชมกลิ่นรัฐมนตรีว่าการกระทรวงแรงงานได้ให้ความสําคัญและมีความห่วงใยกลุ่มแรงงานนอกระบบผู้ถูกเลิกจ้างว่างงานและผู้ได้รับผลกระทบทางอาชีพจากสถานการณ์โควิด-19เป็นอย่างยิ่งจึงมอบหมายให้หน่วยงานในสังกัดกระทรวงแรงงานดูแลให้การช่วยเหลือในด้านต่างๆเช่นด้านการจัดหางานด้านการคุ้มครองสวัสดิภาพและความปลอดภัยในการทํางานด้านหลักประกันความมั่นคงในชีวิตรวมทั้งด้านการพัฒนาศักยภาพในการประกอบอาชีพให้เหมาะสมกับความต้องการตลาดแรงงานสร้างโอกาสการมีงานทํามีรายได้
สําหรับการฝึกอบรมในครั้งนี้กระทรวงแรงงานโดยสํานักงานพัฒนาฝีมือแรงงานเพชรบุรีจัดขึ้นเพื่อพัฒนาความรู้ความสามารถประกอบอาชีพขับขี่รถจักรยานยนต์ในการขนส่งสินค้า(Rider)ให้แก่ผู้สนใจเข้าฝึกอบรมจึงเป็นการสร้างโอกาสในการประกอบอาชีพจากธุรกิจให้บริการฟู้ดเดลิเวอรี่ซึ่งเติบโตมากในยุคปัจจุบันสามารถนําไปประกอบเป็นอาชีพหลักหรืออาชีพเสริมเพื่อสร้างรายได้ให้ตนเองและครอบครัว
+++++++++++++++++++
กองเผยแพร่และประชาสัมพันธ์
26กันยายน2565
รัฐบาลไทย-ข่าวทำเนียบรัฐบาล- วธ.ครบรอบ 2 ทศวรรษ เดินหน้าขับเคลื่อนสู่กระทรวงสังคมกึ่งเศรษฐกิจ ปรับฉากทัศน์วัฒนธรรมสู่ความมั่นคงและยั่งยืน
วันจันทร์ที่ 3 ตุลาคม 2565
วธ.ครบรอบ 2 ทศวรรษ เดินหน้าขับเคลื่อนสู่กระทรวงสังคมกึ่งเศรษฐกิจ ปรับฉากทัศน์วัฒนธรรมสู่ความมั่นคงและยั่งยืน
วธ.ครบรอบ 2 ทศวรรษ เดินหน้าขับเคลื่อนสู่กระทรวงสังคมกึ่งเศรษฐกิจ ปรับฉากทัศน์วัฒนธรรมสู่ความมั่นคงและยั่งยืน
วธ.ครบรอบ 2 ทศวรรษ เดินหน้าขับเคลื่อนสู่กระทรวงสังคมกึ่งเศรษฐกิจ ปรับฉากทัศน์วัฒนธรรมสู่ความมั่นคงและยั่งยืน
วันที่ 3 ตุลาคม 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นประธานในพิธีบวงสรวง ทําบุญ เนื่องในวันคล้ายวันสถาปนากระทรวงวัฒนธรรม ครบรอบ 20 ปี วันที่ 3 ตุลาคม 2565 โดยมีนางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร วัฒนธรรมจังหวัด เครือข่ายกระทรวงวัฒนธรรมเข้าร่วมงาน ที่บริเวณโถงชั้น 1 กระทรวงวัฒนธรรมโดยในช่วงบ่ายได้มีพิธีถวายและมอบโล่รางวัลเชิดชูเกียรติรางวัลวัฒนคุณากรให้แก่เครือข่ายทางวัฒนธรรม เพื่อเป็นขวัญกําลังใจและต้นแบบเครือข่ายวัฒนธรรมที่เป็นประโยชน์ต่อกระทรวงวัฒนธรรมทั่วประเทศ
นายอิทธิพล คุณปลื้ม กล่าวว่า วันที่ 3 ตุลาคมของทุกปีถือเป็นวันคล้ายวันสถาปนากระทรวงวัฒนธรรม (วธ.) ซึ่งในปีนี้เป็นโอกาสครบรอบ 20 ปี โดยก้าวต่อไป วธ.ได้ปรับบทบาทจากกระทรวงสังคมสู่กระทรวงสังคมกึ่งเศรษฐกิจ โดยมีเป้าหมายการขับเคลื่อนงานด้านศาสนา ศิลปะ และวัฒนธรรมถือเป็นการ Restart ประเทศไทย ขับเคลื่อนสังคมและเศรษฐกิจด้วยวัฒนธรรม ตามนโยบาย “เปลี่ยนฉากทัศน์วัฒนธรรม สู่ก้าวที่มั่นคงและยั่งยืน” จะส่งผลให้เกิดประโยชน์อย่างยิ่งต่อประชาชน และประเทศชาติ ทั้งมิติทางสังคมและเศรษฐกิจ โดยบทบาทงานวัฒนธรรมจะตอบโจทย์สถานการณ์โลกในยุคหลังสถานการณ์การแพร่ระบาดของโรคติดเชื้อไวรัสโคโรนา 2019 ด้วยการพัฒนางานวัฒนธรรมผ่านการใช้สื่อดิจิทัล ปรับโฉมการท่องเที่ยวเชิงวัฒนธรรม และการท่องเที่ยวเชิงสุขภาพ (Wellness Tourism) สร้างนวัตกรรมใหม่ ๆ ภายใต้แผนแม่บทภายใต้ยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 13 การขับเคลื่อนการบรรลุเป้าหมาย BCG Model โดยคงไว้ซึ่งคุณค่าและเป็นที่ชื่นชมของนานาประเทศ อาทิ การเทิดทูนสถาบันหลักของชาติ การส่งเสริมเศรษฐกิจวัฒนธรรม ไทยในเวทีโลก ด้วยทุนทางวัฒนธรรมที่มีศักยภาพ หรือ 5 F การประกาศขึ้นทะเบียนด้านวัฒนธรรมในกรอบยูเนสโก คนไทยเข้าถึงข้อมูลทางวัฒนธรรม ผ่านแพลตฟอร์มออนไลน์และแหล่งเรียนรู้แบบ Onsite เพิ่มขึ้น เด็ก เยาวชน ประชาชน มีภูมิคุ้มกันด้านสังคมพร้อมก้าวสู่ศตวรรษที่ 21 อาทิ ความเข้าใจในความหลากหลายทางวัฒนธรรม ความหลากหลายทางความคิด วิถีชีวิต ฯลฯ มีภาคีเครือข่ายงานวัฒนธรรมและขยายใหญ่ขึ้น
และเป้าหมายมิติเศรษฐกิจ ประกอบด้วย การส่งเสริมงานวัฒนธรรมจะส่งผลทําให้อัตราการเจริญเติบโตของรายได้สินค้าและบริการทางวัฒนธรรมต่อ GDP สูงขึ้น 15 เปอร์เซนต์ ภายใน 3 ปี มูลค่าการส่งออกสินค้าและบริการทางวัฒนธรรมเพิ่มขึ้นไทยได้รับการจัดอันดับ Soft Power และอันดับโลกที่เกี่ยวกับงานวัฒนธรรมที่สูงขึ้นเกิดนวัตกรรมวัฒนธรรมใหม่ๆ ที่ยกระดับสินค้าและบริการทางวัฒนธรรม การยกระดับการบริหารจัดการ และบริการดีขึ้น รวมถึงกระจายรายได้สู่ชุมชนท้องถิ่นมากขึ้น
นอกจากนี้ส่งเสริมวัฒนธรรม 9 ดี สู่ก้าวที่มั่นคงและยั่งยืน โดยทุกภาคร่วมกันผลักดัน การใช้วัฒนธรรมเป็นฐานเพื่อการสร้างอาชีพ สร้างรายได้ และสร้างคน เกิดผลสู่การกินดี อยู่ดี เรียนรู้ดี อารมณ์ดี นําไปสู่ความมั่นคงดี พอดีในตัวเอง และเกิดความปรารถนาดีต่อสังคม สู่เป้าหมายสูงสุดคือ ชีวิตดีและสังคมดีในที่สุด
รัฐบาลไทย-ข่าวทำเนียบรัฐบาล-การประชุมคณะกรรมการพัฒนาอุตสาหกรรมแห่งชาติ (กอช.) ครั้งที่ 1/2565
วันศุกร์ที่ 2 กันยายน 2565
การประชุมคณะกรรมการพัฒนาอุตสาหกรรมแห่งชาติ (กอช.) ครั้งที่ 1/2565
การประชุมคณะกรรมการพัฒนาอุตสาหกรรมแห่งชาติ (กอช.) ครั้งที่ 1/2565
วันนี้ (1 กันยายน 2565) เวลา 10.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมประชุมคณะกรรมการพัฒนาอุตสาหกรรมแห่งชาติ (กอช.) ครั้งที่ 1/2565  โดยมี นายวิษณุ เครืองาม รองนายกรัฐมนตรี เป็นประธาน และ นายสุรพล ชามาตย์ นายภานุวัฒน์ ตริยางกูรศรี รองปลัดกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายวันชัย พนมชัย อธิบดีกรมโรงงานอุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ําตาลทราย นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม  คณะกรรมการฯ และกรรมการผู้ทรงคุณวุฒิจากภาคส่วนต่างๆ เข้าร่วมประชุม ณ ห้อง อก.1 ชั้น 2 อาคารสํานักงานปลัดกระทรวงอุตสาหกรรม และประชุมผ่านสื่ออิเล็กทรอนิกส์ (VDO Conference)
.
ที่ประชุมได้รับทราบระเบียบสํานักนายกรัฐมนตรีว่าด้วยการพัฒนาอุตสาหกรรมแห่งชาติ (ฉบับที่ 4) พ.ศ.2563 การขับเคลื่อน BCG Model ของกระทรวงอุตสาหกรรม ความก้าวหน้าการขับเคลื่อนการพัฒนาอุตสาหกรรมศักยภาพผลการดําเนินงานของคณะกรรมการนโยบายยานยนต์ไฟฟ้าแห่งชาติ การดําเนินการตามมาตรการพัฒนาอุตสาหกรรมหุ่นยนต์และระบบอัตโนมัติ การดําเนินการมาตรการพัฒนาอุตสาหกรรมชีวภาพของไทย    ปี พ.ศ.2561-2570 การดําเนินการตามแผนปฏิบัติการด้านการพัฒนาอุตสาหกรรมแปรรูปอาหาร ระยะที่ 1 พ.ศ.2562-2570
นอกจากนี้ที่ประชุมได้เห็นชอบ ร่างแผนปฏิบัติการด้านการพัฒนาอุตสาหกรรมอิเล็กทรอนิกส์อัจฉริยะ (Smart Electronics) ระยะที่ 1 (พ.ศ.2565-2570) ร่างแผนปฏิบัติการด้านการพัฒนาอุตสาหกรรมพืชกัญชงสู่เชิงพาณิชย์ (พ.ศ.2566–2570) การส่งเสริมและแก้ไขปัญหาอุปสรรคเพื่อพัฒนาภาคอุตสาหกรรมอย่างยั่งยืน และกลไกขับเคลื่อนการดําเนินงานของคณะกรรมการพัฒนาอุตสาหกรรมแห่งชาติ
รัฐบาลไทย-ข่าวทำเนียบรัฐบาล-กระทรวงศึกษาธิการเปิดศูนย์ “MOE Safety Center” 8 เดือน มียอดผู้ใช้ทะลุ 1 ล้าน ส่วนใหญ่ร้องเรื่องอุบัติเหตุ-บูลลี่ นายกรัฐมนตรีกำชับให้ขยายผล เก็บรวบรวมข้อมูล เน้นย้ำแก้ไขปัญหา
วันเสาร์ที่ 29 ตุลาคม 2565
กระทรวงศึกษาธิการเปิดศูนย์ “MOE Safety Center” 8 เดือน มียอดผู้ใช้ทะลุ 1 ล้าน ส่วนใหญ่ร้องเรื่องอุบัติเหตุ-บูลลี่ นายกรัฐมนตรีกําชับให้ขยายผล เก็บรวบรวมข้อมูล เน้นย้ําแก้ไขปัญหา
กระทรวงศึกษาธิการเปิดศูนย์ “MOE Safety Center” 8 เดือน มียอดผู้ใช้ทะลุ 1 ล้าน ส่วนใหญ่ร้องเรื่องอุบัติเหตุ-บูลลี่ นายกรัฐมนตรีกําชับให้ขยายผล เก็บรวบรวมข้อมูล เน้นย้ําแก้ไขปัญหารวดเร็วมีประสิทธิภาพ
วันนี้ 29 ตุลาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยและให้ความสําคัญเรื่องความปลอดภัยในสถานศึกษา ซึ่งหากสถานศึกษาไม่มีความปลอดภัย จะไม่สามารถจัดการเรียนการสอนที่มีคุณภาพให้แก่ผู้เรียนได้ ส่งผลต่อการพัฒนาการศึกษาของไทย รวมถึงการใช้ชีวิตอยู่ร่วมกันในสังคม โดยได้มอบหมายให้กระทรวงศึกษาธิการกําหนดเรื่องความปลอดภัยในสถานศึกษาเป็นวาระเร่งด่วน พร้อมทั้งกําชับให้ขยายแนวทางปฏิบัติงาน รวมถึงการแก้ไขปัญหาเป็นไปอย่างรวดเร็วมีประสิทธิภาพ ลดความเสี่ยงและความรุนแรง สามารถแก้ไขปัญหาได้ถึงแหล่งต้นตอของปัญหา มีการติดตามความคืบหน้า สร้างความเป็นธรรมและโปร่งใสแก่ทุกฝ่าย รวมถึงเก็บเป็นฐานข้อมูล Big-Data ที่จะนํามาวางแผนและกําหนดนโยบายการพัฒนาสถานศึกษาและด้านความปลอดภัยในแต่ละพื้นที่ เพื่อขยายผลในการป้องกัน ปลูกฝัง ปราบปราม รวมถึงการสร้างทักษะให้ผู้เรียนมีความสามารถในการดูแลตนเองจากภัยอันตรายต่าง ๆ
นางสาวรัชดา กล่าวว่า ตลอดระยะเวลาที่ผ่านมากระทรวงศึกษา ได้สานต่อนโยบายเรื่องความปลอดภัยในสถานศึกษา พัฒนาระบบการแจ้งเหตุความไม่ปลอดภัยขึ้น ใช้ชื่อว่าศูนย์ “MOE SAFETY CENTER” โดยใช้แพลตฟอร์มดิจิทัล เป็นแอปพลิเคชันในการแจ้งเหตุความไม่ปลอดภัย และได้พัฒนาบุคลากรทางการศึกษาในทุกสังกัดของกระทรวงฯ ให้มีความรู้ ความเข้าใจในการใช้งานระบบ เพื่อรับแจ้งเหตุความไม่ปลอดภัยที่มีผลต่อนักเรียน นักศึกษา ครู และบุคลากรทางการศึกษา รวมถึงให้ความสําคัญกับการอบรมครูผู้สอนให้มีความรู้ มีทักษะที่จะนําไปสื่อสารกับเด็กในวัยเรียน ทั้งนี้ ระยะเวลา 8 เดือน ที่เปิดใช้งานระบบ MOE Safety Center มีผู้ใช้งานทั้งสิ้น จํานวน 1,086,153 คน ส่วนใหญ่ร้องเรื่องอุบัติเหตุและบูลลี่
“รัฐบาล โดยกระทรวงศึกษาธิการมีความมุ่งมั่นในการจัดให้มีรูปแบบ วิธีการ กระบวนการในการดูแลช่วยเหลือนักเรียน ให้เกิดความปลอดภัยในทุกด้าน ทั้งด้านร่างกาย และจิตใจ เพื่อให้ผู้เรียนเกิดการเรียนรู้อย่างมีคุณภาพ มีความสุข เพื่อนําไปสู่การยกระดับคุณภาพการศึกษาเด็กและเยาวชนไทย ทั้งนี้ ครู นักเรียน และบุคลากรทางการศึกษา สามารถร้องเรียนหรือแจ้งเหตุความไม่ปลอดภยผ่านศูนย์ MOE Safety Center ได้หลายช่องทางที่ 1.แอป MOE Safety Center 2.เว็บไซต์ www.moesafetycenter.com 3.ไลน์ พิมพ์ไอดี @MOESafetyCenter 4.คอลเซ็นเตอร์ โทร.02-126-6565” นางสาวรัชดา ย้ํา
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐิน ประจำปี 2565
วันศุกร์ที่ 21 ตุลาคม 2565
พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐิน ประจําปี 2565
...
พระบาทสมเด็จพระเจ้าอยู่หัว
ทรงพระกรุณาโปรดเกล้าฯ พระราชทานผ้าพระกฐิน
ตามที่ กระทรวงกลาโหม ขอพระราชทานไปทอดถวายยังที่ชุมนุมสงฆ์
ณ วัดสังเวชวิศยาราม แขวงวัดสามพระยา เขตพระนคร กรุงเทพมหานคร
ในวันพฤหัสบดีที่ ๓ พฤศจิกายน พุทธศักราช ๒๕๖๕ เวลา ๑๔.๐๐ น.
กระทรวงกลาโหม ขอเชิญชวนพี่น้องประชาชนร่วมทําบุญผ่านบัญชี
ชื่อบัญชี การถวายผ้าพระกฐินพระราชทาน กห. ประจําปี 2565
ธนาคารทหารไทยธนชาต เลขที่บัญชี : 039-2-83484-2
รัฐบาลไทย-ข่าวทำเนียบรัฐบาล-ปลัดกระทรวงกิจการศาสนาอิสลาม การเชิญชวน และการชี้แนะ แห่งราชอาณาจักรซาอุดิอาระเบียและคณะเข้าเยี่ยมคารวะ รมว.วธ.
วันพฤหัสบดีที่ 8 กันยายน 2565
ปลัดกระทรวงกิจการศาสนาอิสลาม การเชิญชวน และการชี้แนะ แห่งราชอาณาจักรซาอุดิอาระเบียและคณะเข้าเยี่ยมคารวะ รมว.วธ.
ปลัดกระทรวงกิจการศาสนาอิสลาม การเชิญชวน และการชี้แนะ แห่งราชอาณาจักรซาอุดิอาระเบียและคณะเข้าเยี่ยมคารวะ รมว.วธ. ในโอกาสเยือนประเทศไทย และหารือการส่งเสริมความร่วมมือด้านศาสนาอิสลาม
ปลัดกระทรวงกิจการศาสนาอิสลาม การเชิญชวน และการชี้แนะ แห่งราชอาณาจักรซาอุดิอาระเบียและคณะเข้าเยี่ยมคารวะ รมว.วธ. ในโอกาสเยือนประเทศไทย และหารือการส่งเสริมความร่วมมือด้านศาสนาอิสลาม
เมื่อเร็วๆ นี้ Mr.Awad Sabti Al Anzi ปลัดกระทรวงกิจการศาสนาอิสลาม การเชิญชวน และการชี้แนะ แห่งราชอาณาจักรซาอุดิอาระเบียและคณะเข้าเยี่ยมคารวะนายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) ในโอกาสเยือนประเทศไทย และหารือการส่งเสริมความร่วมมือด้านศาสนาอิสลาม โดยมีนายเกรียงศักดิ์ บุญประสิทธิ์ อธิบดีกรมการศาสนา นายประสาน ศรีเจริญ รองประธานคณะผู้ทรงคุณวุฒิจุฬาราชมนตรี ผู้แทนจุฬาราชมนตรี ผู้แทนสถานเอกอัครราชทูตซาอุดิอาระเบียประจําประเทศไทย และผู้แทนจากหน่วยงานที่เกี่ยวข้องเข้าร่วม ณ ห้องรับรอง ชั้น ๗ ศูนย์การค้าไอคอนสยาม
รัฐบาลไทย-ข่าวทำเนียบรัฐบาล-12 ต.ค. นี้ นายกฯ นัดประชุมกำหนดมาตรการเร่งด่วน “แก้ปัญหายาเสพติด - อาวุธปืน” อย่างจริงจัง ตรงจุด
วันอังคารที่ 11 ตุลาคม 2565
12 ต.ค. นี้ นายกฯ นัดประชุมกําหนดมาตรการเร่งด่วน “แก้ปัญหายาเสพติด - อาวุธปืน” อย่างจริงจัง ตรงจุด
.....
ชวนติดตามการประชุมกําหนดมาตรการเร่งด่วนในการแก้ไขปัญหายาเสพติดและอาวุธปืน ที่นายกรัฐมนตรีจะเป็นประธานการประชุมในวันที่ 12 ต.ค. 65 เพื่อเร่งแก้ปัญหาการครอบครองอาวุธปืน ยาเสพติด พร้อมหาแนวทางป้องกันเหตุร้ายแรงที่อาจเกิดขึ้นในอนาคต
.
ผู้เข้าร่วมการประชุม ประกอบด้วย รองนายกรัฐมนตรี - รัฐมนตรีที่เกี่ยวข้อง อัยการสูงสุด ศาล ผู้บัญชาการตํารวจแห่งชาติ ผู้ว่าราชการกรุงเทพมหานคร ที่จะมาร่วมแก้ปัญหาให้ตรงจุดและสอดคล้องกับปัญหาในปัจจุบัน
.
โดยที่ประชุมจะมีการพิจารณามาตรการป้องกัน แก้ไข และปราบปรามการกระทําความผิดที่เกี่ยวข้องกับยาเสพติดและอาวุธปืน/ การบําบัดฟื้นฟูผู้กระทําความผิด/ การป้องกันและแก้ไขปัญหาด้านสุขภาพจิต ฯลฯ
.
อ่านเพิ่มเติม คลิกhttps://www.thaigov.go.th/news/contents/details/60316
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกรัฐมนตรียินดีภาคการผลิตไทยเติบโตสูงเป็นประวัติการณ์ ในผลสำรวจภาคการผลิตของ S&P Global เดือนกันยายน 2565
วันอังคารที่ 11 ตุลาคม 2565
นายกรัฐมนตรียินดีภาคการผลิตไทยเติบโตสูงเป็นประวัติการณ์ ในผลสํารวจภาคการผลิตของ S&P Global เดือนกันยายน 2565
นายกรัฐมนตรียินดีภาคการผลิตไทยเติบโตสูงเป็นประวัติการณ์ ในผลสํารวจภาคการผลิตของ S&P Global เดือนกันยายน 2565
วันที่ 11 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ยินดีที่ภาคการผลิตไทยเติบโตสูงเป็นประวัติการณ์ จากผลการสํารวจเกี่ยวกับภาคการผลิตของ S&P Global และขอบคุณทุกหน่วยงานที่เกี่ยวข้องที่ได้เดินหน้าตามแนวทางที่รัฐบาลกําหนดเห็นผลสําเร็จเป็นรูปธรรม
โฆษกประจําสํานักนายกรัฐมนตรีเปิดเผยว่า S&P Global ผู้ให้บริการด้านข้อมูลการเงิน และการจัดอันดับความน่าเชื่อถือระดับโลก เปิดเผยผลการสํารวจเกี่ยวกับประเทศไทยที่เก็บรวบรวมในเดือนกันยายน 2565 พบว่า ภาคการผลิตมีการเติบโตสูงเป็นประวัติการณ์์ กิจกรรมการซื้อเพิ่มขึ้นในระดับสูงสุด ส่งผลให้มีค่าสูงสุดค่าใหม่ในการสํารวจ รวมทั้งความกดดันด้านเงินเฟ้อลดลง แต่ยังคงอยู่ในระดับสูงเมื่อเทียบกับค่าในอดีต
ในเดือนกันยายน 2565 นี้ ภาคการผลิตของไทยปรับตัวดีขึ้นเป็นเดือนที่ 9 ติดต่อกัน และเป็นเดือนที่มีตัวเลขสูงสุดนับตั้งแต่ ธันวาคม 2564 มีอัตราเติบโตสูงที่สุดทั้งด้านผลผลิต และคําสั่งซื้อสินค้าใหม่ ทั้งนี้ พบว่า ค่า PMI หรือ Purchasing Manager’s IndexTM (PMITM) สําหรับ ภาคการผลิตในประเทศไทย เดือนกันยายน มีค่าอยู่ที่ 55.7 เพิ่มจาก 53.7 ในเดือนสิงหาคม สอดคล้องกับสภาวะของภาคการ ผลิตในประเทศที่ ปรับตัวดีขึ้นติดต่อกันเป็นเดือนที่่เก้า
โดยในตอนท้าย S&P Global ระบุว่า ความเชื่อมั่นโดยรวมของธุรกิจคงเป็นบวกอย่างมากในภาคการผลิต ระดับความเชื่อมั่นสูงที่สุดเป็นอันดับ 2 และมีความหวังว่าเศรษฐกิจจะปรับตัวดีขึ้นเนื่องจากแผนขยายธุรกิจและภาคการผลิตของประเทศ
“นายกรัฐมนตรีขอบคุณการทํางานของทุกหน่วยงานที่มีส่วนเกี่ยวข้อง ทั้งภาครัฐและเอกชน ที่ได้ช่วยกันขับเคลื่อนพัฒนาการเติบโตด้านการผลิต และปัจจัยอื่น ๆ ทางด้านเศรษฐกิจให้ดีขึ้นอย่างต่อเนื่อง โดยรัฐบาลได้วางแนวทางและสนับสนุนภาคการผลิตของไทยเพื่อให้เท่าทันบริบทการพัฒนาของโลกในยุคปัจจุบัน ซึ่งรัฐบาลพร้อมขับเคลื่อนนโยบายร่วมกันทั้งหน่วยงานรัฐและเอกชน ให้ภาคการผลิตของไทยมีการบูรณาการและมีการพัฒนาร่วมกันอย่างมีประสิทธิภาพที่สุด” นายอนุชาฯ กล่าว
รัฐบาลไทย-ข่าวทำเนียบรัฐบาล-“ดีอีเอส” ร่วมเวทีผู้นำสภาหน่วยงานกำกับดูแลกิจการโทรคมนาคมแห่งอาเซียน ครั้งที่ 2 ปี 2565
วันเสาร์ที่ 22 ตุลาคม 2565
“ดีอีเอส” ร่วมเวทีผู้นําสภาหน่วยงานกํากับดูแลกิจการโทรคมนาคมแห่งอาเซียน ครั้งที่ 2 ปี 2565
“ดีอีเอส” ร่วมเวทีผู้นําสภาหน่วยงานกํากับดูแลกิจการโทรคมนาคมแห่งอาเซียน ครั้งที่ 2 ปี 2565
กระทรวงดิจิทัลเพื่อเศรษฐกิจและสังคมร่วมประชุมผู้นําเจ้าหน้าที่อาวุโสอาเซียนด้านดิจิทัลและผู้นําสภาหน่วยงานกํากับดูแลกิจการโทรคมนาคมแห่งอาเซียนอย่างไม่เป็นทางการครั้งที่2 (The 2nd ASEAN Digital Senior Officials Meeting - ASEAN Telecommunications Regulators’ Council Leaders’ Retreat of 2022)ประจําปี2565 ผ่านระบบการประชุมทางไกลเมื่อวันที่21ตุลาคม2565ณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคม
ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมในฐานะหัวหน้าคณะผู้แทนไทยพร้อมด้วยเจ้าหน้าที่สํานักงานปลัดกระทรวงฯเข้าร่วมการประชุมผู้นําเจ้าหน้าที่อาวุโสอาเซียนด้านดิจิทัลและผู้นําสภาหน่วยงานกํากับดูแลกิจการโทรคมนาคมแห่งอาเซียนอย่างไม่เป็นทางการครั้งที่2ประจําปี2565 ร่วมกันแลกเปลี่ยนมุมมองและวิสัยทัศน์ที่สําคัญเกี่ยวกับการขับเคลื่อนการดําเนินงานความร่วมมือด้านดิจิทัลภายใต้แผนแม่บทอาเซียนด้านดิจิทัลค.ศ. 2025รวมถึงประเด็นคาบเกี่ยวภายใต้กรอบการประชุมอาเซียนอื่นๆที่เกี่ยวข้องการพิจารณาข้อเสนอโครงการสําหรับดําเนินการในปี2566เพื่อเตรียมพร้อมสําหรับการประชุมรัฐมนตรีอาเซียนด้านดิจิทัลในครั้งที่3 ซึ่งกําหนดจะจัดขึ้นในช่วงต้นเดือนธันวาคม2566และการพิจารณาร่างเอกสารผลลัพธ์สําคัญของการประชุมรัฐมนตรีอาเซียนด้านดิจิทัลครั้งที่3อาทิการจัดทําบันทึกความเข้าใจระหว่างรัฐบาลของประเทศสมาชิกของสมาคมประชาชาติแห่งเอเชียตะวันออกเฉียงใต้และสหภาพโทรคมนาคมระหว่างประเทศว่าด้วยสาขาความร่วมมือด้านดิจิทัลและรายงานข้อเสนอแนะเชิงนโยบาย(Policy Recommendation Report)ภายใต้โครงการ“Developing a Framework for Promoting the Growth of Digital Startups in ASEAN”
โอกาสนี้ดร.ณัฐพลณัฏฐสมบูรณ์ได้ร่วมแลกเปลี่ยนความคิดเห็นต่อร่างเอกสารผลลัพธ์ของการประชุมรัฐมนตรีอาเซียนด้านดิจิทัลครั้งที่3พร้อมทั้งการดําเนินงานความร่วมมือด้านดิจิทัลที่สําคัญอาทิการส่งเสริมการพัฒนาศักยภาพบุคลากรด้านความมั่นคงปลอดภัยไซเบอร์ผ่านการจัดฝึกอบรมของศูนย์ความร่วมมืออาเซียน-ญี่ปุ่นเพื่อพัฒนาบุคลากรความมั่นคงปลอดภัยไซเบอร์หรือASEAN - Japan Cybersecurity Capacity Building Centre (AJCCBC)ซึ่งประเทศไทยในฐานะผู้ดําเนินการหลักได้มีการจัดฝึกอบรมโครงการเพื่อเพิ่มศักยภาพของบุคลากรด้านดิจิทัลมาอย่างต่อเนื่อง
***************
รัฐบาลไทย-ข่าวทำเนียบรัฐบาล-รมว.กห. ย้ำหนุนเสริมสร้างภาคเอกชนแกร่ง เป็นฐานการผลิตใช้เอง
วันจันทร์ที่ 29 สิงหาคม 2565
รมว.กห. ย้ําหนุนเสริมสร้างภาคเอกชนแกร่ง เป็นฐานการผลิตใช้เอง
ด้านอุตสาหกรรมป้องกันประเทศและความมั่นคงปลอดภัย
วันนี้ (29 สิงหาคม 2565) เวลา 09.30 น. ณ ศูนย์แสดงสินค้าอิมแพค เมืองทองธานี พล.อ.ประยุทธ์ จันทร์โอชา รัฐมนตรีว่าการกระทรวงกลาโหม (รมว.กห.) ได้เป็นประธานในการเปิดงาน Defense & Security 2022
พล.อ.คงชีพ ตันตระวาณิชย์ โฆษกกระทรวงกลาโหม เปิดเผยว่า งาน Defense & Security 2022 ซึ่งจัดขึ้น ระหว่างวันที่ 29 สิงหาคม - 1 กันยายน 2565 ณ ศูนย์แสดงสินค้าอิมแพค เมืองทองธานี เป็นการจัดแสดงเทคโนโลยีด้านอุตสาหกรรมป้องกันประเทศ เทคโนโลยีเพื่อความมั่นคง และการรักษาความปลอดภัย ซึ่งมีบริษัทต่าง ๆ จากต่างประเทศ ร่วมแสดงผลงานวิจัยและผลิตภัณฑ์
หลังจากนั้น พล.อ.ประยุทธ์ฯ ได้เดินชมการจัดแสดงเทคโนโลยี งานวิจัยและพัฒนาในหน่วยงานสังกัดกระทรวงกลาโหม (กห.) และเยี่ยมชมเทคโนโลยีผลิตภัณฑ์ด้านความมั่นคง ปลอดภัยและการบรรเทาสาธารณภัยที่ผลิตของภาครัฐ ภาคเอกชนในประเทศและต่างประเทศ โดย พล.อ.ประยุทธ์ฯ ชื่นชมภาคเอกชนไทย ถึงพัฒนาการและขีดความสามารถด้านอุตสาหกรรมป้องกันประเทศ พร้อมย้ําว่า กห. และรัฐบาล พร้อมสนับสนุนเสริมความแข็งแกร่งของภาคเอกชนภายในประเทศ ให้พร้อมเป็นฐานการผลิตอาวุธยุทโธปกรณ์ ผลิตภัณฑ์ด้านความมั่นคงปลอดภัย และการบรรเทาสาธารณภัย ให้กองทัพและประเทศในภูมิภาค
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ พร้อมขับเคลื่อนแผนสิทธิมนุษยชนแห่งชาติ ฉบับที่ ๕ เพื่อลดการละเมิดสิทธิมนุษยชน ทุกด้าน ทุกกลุ่ม
วันจันทร์ที่ 31 ตุลาคม 2565
กระทรวงยุติธรรม โดยกรมคุ้มครองสิทธิและเสรีภาพ พร้อมขับเคลื่อนแผนสิทธิมนุษยชนแห่งชาติ ฉบับที่ ๕ เพื่อลดการละเมิดสิทธิมนุษยชน ทุกด้าน ทุกกลุ่ม
กระทรวงยุติธรรม โดยกรมคุ้มครองสิทธิและเสรีภาพ พร้อมขับเคลื่อนแผนสิทธิมนุษยชนแห่งชาติ ฉบับที่ ๕ เพื่อลดการละเมิดสิทธิมนุษยชน ทุกด้าน ทุกกลุ่ม
ในวันศุกร์ที่ ๒๘ ตุลาคม ๒๕๖๕ เวลา ๐๙.๓๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานการประชุมคณะอนุกรรมการประสานความร่วมมือด้านสิทธิมนุษยชนและขับเคลื่อนแผนสิทธิมนุษยชนแห่งชาติ ครั้งที่ ๑/๒๕๖๕ โดยมีนายเรืองศักดิ์ สุวารี อธิบดีกรมคุ้มครองสิทธิและเสรีภาพ นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ นางบุญภาดา พึ่งบุญ ณ อยุธยา อรุณเบิกฟ้า ผู้อํานวยการกองยุทธศาสตร์และแผนสิทธิมนุษยชนแห่งชาติ นายณัฐพล ด่านจิตร์ตรง ผู้อํานวยการกองส่งเสริมสิทธิและเสรีภาพ พร้อมด้วยผู้แทนจากกระทรวงมหาดไทย กระทรวงคมนาคม สํานักงานอัยการสูงสุด และส่วนราชการที่เกี่ยวข้องกับแผนสิทธิมนุษยชนแห่งชาติ เข้าร่วมฯ ณ ห้องประชุมกระทรวงยุติธรรม ๑๐-๐๘ ชั้น ๑๐ อาคารกระทรวงยุติธรรม และผ่านระบบการประชุมทางไกล (Video Conference)
โดยที่ประชุมได้รับทราบผลการติดตามประเมินผลแผนสิทธิมนุษยชนแห่งชาติ ฉบับที่ ๔ ระยะครึ่งแผน รวมทั้งเห็นชอบแผนการขับเคลื่อนแผนสิทธิมนุษยชนแห่งชาติฉบับที่ ๕ ซึ่งอยู่ระหว่างการเสนอคณะรัฐมนตรีเพื่อพิจารณาให้ความเห็นชอบภายในเดือนพฤศจิกายน ๒๕๖๕ นี้
รัฐบาลไทย-ข่าวทำเนียบรัฐบาล-บีโอไอ มอบบัตรส่งเสริมการลงทุน ให้แก่นายประวิทย์ วิจิตรธนกูล ผู้แทนบริษัท บีวายดี ออโต้ (ประเทศไทย) จำกัด
วันศุกร์ที่ 9 กันยายน 2565
บีโอไอ มอบบัตรส่งเสริมการลงทุน ให้แก่นายประวิทย์ วิจิตรธนกูล ผู้แทนบริษัท บีวายดี ออโต้ (ประเทศไทย) จํากัด
บีโอไอ มอบบัตรส่งเสริมการลงทุน ให้แก่นายประวิทย์ วิจิตรธนกูล ผู้แทนบริษัท บีวายดี ออโต้ (ประเทศไทย) จํากัด
บีโอไอ มอบบัตรส่งเสริมการลงทุน ให้แก่ผู้แทนบริษัท บีวายดี ออโต้ (ประเทศไทย) จํากัด
วันที่ 8 กันยายน 2565 นายนฤชา ฤชุพันธุ์ ที่ปรึกษาด้านการลงทุน มอบบัตรส่งเสริมการลงทุน ให้แก่นายประวิทย์ วิจิตรธนกูล ผู้แทนบริษัท บีวายดี ออโต้ (ประเทศไทย) จํากัด ผู้ผลิตรถยนต์ไฟฟ้าแบบแบตเตอรี่ (BEV) และรถยนต์ไฟฟ้าแบบผสมเสียบปลั๊ก (PHEV) มูลค่าเงินลงทุนรวมทั้งสิ้น 17,891 ล้านบาท ซึ่งเป็นหนึ่งในผู้ผลิตยานยนต์ไฟฟ้ารายใหญ่จากประเทศจีน โครงการนี้จะมีส่วนช่วยผลักดันให้ประเทศไทยก้าวสู่การเป็นศูนย์กลางการผลิตยานยนต์ไฟฟ้าในภูมิภาคอาเซียน
รัฐบาลไทย-ข่าวทำเนียบรัฐบาล-รัฐบาลเตือนภัยยาเสพติดชนิดใหม่ “แฮปปี้” ระบาดในสถานบันเทิง เสพบ่อย ๆ ทำให้มีอาการประสาทหลอน หวาดระแวง
วันจันทร์ที่ 26 กันยายน 2565
รัฐบาลเตือนภัยยาเสพติดชนิดใหม่ “แฮปปี้” ระบาดในสถานบันเทิง เสพบ่อย ๆ ทําให้มีอาการประสาทหลอน หวาดระแวง
รัฐบาลเตือนภัยยาเสพติดชนิดใหม่ “แฮปปี้” ระบาดในสถานบันเทิง เสพบ่อย ๆ ทําให้มีอาการประสาทหลอน หวาดระแวง ขอให้ผู้ปกครองเฝ้าระวังสังเกตอาการลูกหลานมีที่พฤติกรรมเที่ยวสถานบันเทิงอย่างใกล้ชิด
วันนี้ (26 กันยายน 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เตือนภัยยาเสพติดชนิดใหม่ “แฮปปี้" จากรายงานของกรมการแพทย์ สถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี พบว่า ปัจจุบันในพื้นที่ จ.ท่าขี้เหล็ก ประเทศเมียนมาตรงข้ามกับ อ.แม่สาย จ.เชียงราย พบการจําหน่ายยาเสพติดชนิดใหม่ และพบมีการลักลอบจําหน่ายในสถานบันเทิงของประเทศไทย โดยการนําตัวยาเสพติดมาบรรจุในถุงพลาสติกทรงสี่เหลี่ยมผืนผ้าขนาดเล็ก และติดรูปภาพหรือตราสัญลักษณ์ของผลิตภัณฑ์ต่าง ๆ บางซองมีลักษณะคล้ายถุงยางอนามัยและหากไม่สังเกตจะแยกไม่ออก แต่ภายในซองจะบรรจุผงสีขาวขุ่น น้ําหนักประมาณ 15-20 กรัม เป็นยาเสพติดที่มีส่วนผสมของสาร Benzylpiperazine (BPZ) มีฤทธิ์คล้ายยาบ้าแต่มีความรุนแรงน้อยกว่า 1 ใน 10 ของยาบ้า ออกฤทธิ์กระตุ้นประสาท สามารถทําให้มีอาการหลอน หวาดระแวง ยิ่งการเสพร่วมกับเครื่องดื่มแอลกอฮอล์ หรือสูบควัน อาจมีฤทธิ์เสริมให้เกิดการกระทําที่ขาดสติจนอาจเกิดอันตรายถึงแก่ชีวิตได้
นางสาวรัชดา กล่าวว่า ขอให้ทุกคนต้องเฝ้าระวัง โดยเฉพาะผู้ปกครองต้องเฝ้าระวังลูกหลานที่มีพฤติกรรมเที่ยวสถานบันเทิงอย่างใกล้ชิด หากพบว่ามีสิ่งของต้องสงสัยต้องรีบพูดคุยบอกกล่าวถึงอันตรายหากเข้าไปยุ่งเกี่ยว สําหรับผู้ที่ประสบปัญหาเกี่ยวกับยาและสารเสพติดสามารถขอรับคําปรึกษาเรื่องยาและสารเสพติดได้ที่ สายด่วนบําบัดยาเสพติด 1165 หรือเข้ารับการบําบัดรักษายาเสพติดได้ที่ สถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) กรมการแพทย์จังหวัดปทุมธานี และโรงพยาบาลธัญญารักษ์ในส่วนภูมิภาคทั้ง 6 แห่ง ได้แก่ โรงพยาบาลธัญญารักษ์เชียงใหม่โรงพยาบาลธัญญารักษ์แม่ฮ่องสอน โรงพยาบาลธัญญารักษ์ขอนแก่น โรงพยาบาลธัญญารักษ์อุดรธานี โรงพยาบาลธัญญารักษ์สงขลา และโรงพยาบาลธัญญารักษ์ปัตตานี หรือโรงพยาบาลใกล้บ้าน สอบถามข้อมูลเพิ่มเติมได้ที่ www.pmnidat.go.th
นางสาวรัชดา ย้ํา ปัญหายาเสพติดเป็นปัญหาระดับชาติ ที่ผ่านมารัฐบาลได้ดําเนินทุกมาตรการ ทั้งภายใน และภายนอกประเทศในการแก้ไขปัญหายาเสพติด โดยเฉพาะหน่วยงานความมั่นคงและหน่วยงานที่เกี่ยวข้องได้เพิ่มมาตรการสกัดกั้นยาเสพติดเข้มข้นมากยิ่งขึ้น เพื่อหยุดยาเสพติดให้ได้ตั้งแต่แนวชายแดน พร้อมทั้งประสานความร่วมมือกับรัฐบาลประเทศเพื่อนบ้าน ร่วมกันแก้ไขปัญหายาเสพติดตามแนวชายแดน แต่ยังมีการลักลอบนํายาเสพติดเข้ามาแบบกองทัพมด ก่อนนํามาพักรอและส่งไปกระจายขายในพื้นที่ ขอให้พี่น้องประชาชนเข้ามามีส่วนร่วมในการป้องกันและแก้ไขปัญหายาเสพติด เพื่อให้สังคมไทยและลูกหลานไทยปลอดภัยจากยาเสพติด โดยประชาชนสามารถเป็นส่วนหนึ่งในการแก้ไขปัญหายาเสพติดได้ หากพบผู้มีพฤติการณ์เกี่ยวกับยาเสพติดแจ้งเบาะแสได้ที่ สายด่วน ป.ป.ส. โทร. 1386 ตลอด 24 ชั่วโมง
........................
รัฐบาลไทย-ข่าวทำเนียบรัฐบาล-กรมอุตุฯ แจง "พายุเนสาท จะก่อตัว 12 ต.ค. และกระทบทุกภาคของไทย" เป็นข้อมูลเท็จ
วันศุกร์ที่ 7 ตุลาคม 2565
กรมอุตุฯ แจง "พายุเนสาท จะก่อตัว 12 ต.ค. และกระทบทุกภาคของไทย" เป็นข้อมูลเท็จ
กรมอุตุฯ แจง "พายุเนสาท จะก่อตัว 12 ต.ค. และกระทบทุกภาคของไทย" เป็นข้อมูลเท็จ
วันที่ 7 ตุลาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี กล่าวถึงข่าวลือพายุลูกถัดไป “เนสาท” กําลังจะก่อตัวในวันที่ 12 ต.ค. ซึ่งจะกระทบทุกภาคของประเทศ โดยภาคอีสานจะได้รับผลกระทบหนักสุด ข้อมูลดังกล่าวไม่ได้มาจากกรมอุตุนิยมวิทยา และเป็นข้อความที่มาจากบุคคลที่ไม่มีหน้าที่รับผิดชอบหรือหน่วยงานที่แจ้งเตือนภัยธรรมชาติโดยตรง อาจทําให้เกิดความเข้าใจที่ความคลาดเคลื่อน
กรมอุตุนิยมวิทยาได้แจ้งว่า จากการติดตามและคาดการณ์ในช่วงวันที่ 9 - 12 ต.ค. 65 จะมีมวลอากาศเย็นกําลังปานกลางจากจีนจะแผ่ลงมาปกคลุมประเทศไทยตอนบนและทะเลจีนใต้ จากนั้นอุณหภูมิจะลดลง 1-3 องศาเซลเซียส กับมีลมแรงในภาคตะวันออกเฉียงเหนือ ซึ่งอากาศเย็นดังกล่าวเป็นอุปสรรคต่อการพัฒนาตัวของพายุ แต่บริเวณยังคงมีฝนตกหนักกับลมกระโชกแรงบางแห่งในระยะแรก หรือหากมีกําลังแรงขึ้นเป็นพายุ แต่โอกาสที่จะเคลื่อนตัวเข้าสู่ประเทศไทยและมีผลกระทบนั้นมีน้อยมาก และอาจจะอ่อนกําลังลงและสลายตัวก่อนขึ้นฝั่งประเทศเวียดนามได้
ในกรณีที่มีการเปลี่ยนแปลงของสภาพอากาศร้ายแรงเกิดขึ้น กรมอุตุนิยมวิทยาจะออกประกาศเตือนอย่างเป็นทางการ โดยหากมีพายุหมุนเขตร้อนเกิดขึ้นในมหาสมุทรแปซิฟิกหรือทะเลจีนใต้และมีแนวโน้มว่าจะเข้าสู่ประเทศไทยหรือส่งผลกระทบต่อประเทศไทย จะประกาศเตือนล่วงหน้าอย่างน้อย 3 วัน
รัฐบาลไทย-ข่าวทำเนียบรัฐบาล-วธ.ปั้นเด็กรุ่นใหม่ป้อนอุตสาหกรรมภาพยนตร์
วันพฤหัสบดีที่ 1 กันยายน 2565
วธ.ปั้นเด็กรุ่นใหม่ป้อนอุตสาหกรรมภาพยนตร์
วธ.ปั้นเด็กรุ่นใหม่ป้อนอุตสาหกรรมภาพยนตร์
วธ.ปั้นเด็กรุ่นใหม่ป้อนอุตสาหกรรมภาพยนตร์
ระดมกูรูระดับประเทศจัดอบรมการผลิต เขียนบทภาพยนตร์ เทคนิคกํากับการแสดง และ Post Production ให้เยาวชน ดึงอัตลักษณ์ และความโดดเด่นของสถานที่ ใน จังหวัด นครศรีธรรมราช บึงกาฬ และชลบุรี สร้างแรงบันดาลใจ ในเดือนสิงหาคม – กันยายน ๒๕๖๕ นี้ คาดมีผลิตภาพยนตร์สั้นเผยแพร่ได้ไม่น้อยกว่า ๑๕ เรื่อง
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า จากนโยบายรัฐบาลที่มุ่งผลักดันการใช้ ”Soft Power” ความเป็นไทยและอุตสาหกรรมสร้างสรรค์ (Creative Economy) ของไทยให้เป็นที่รู้จักทั้งในและต่างประเทศ สร้างงาน สร้างรายได้แก่ประเทศไทย โดยเฉพาะอุตสาหกรรมภาพยนตร์และวีดิทัศน์ ได้มีการส่งเสริม กํากับดูแลของคณะกรรมการภาพยนตร์และวีดิทัศน์แห่งชาติ ได้ขับเคลื่อนการดําเนินงานตามยุทธศาสตร์การส่งเสริมอุตสาหกรรมภาพยนตร์และวีดิทัศน์ ระยะที่ ๓ (พ.ศ. ๒๕๖๐ – ๒๕๖๔) รวมถึงดําเนินงานพัฒนาบุคลากรให้เป็นมืออาชีพมาอย่างต่อเนื่อง ล่าสุดกระทรวงวัฒนธรรม (วธ.) ได้จัดโครงการสถาบันพัฒนาบุคลากรด้านภาพยนตร์และวีดิทัศน์ (Content Thailand Academy) : นักสร้างเรื่อง ให้เยาวชนในส่วนภูมิภาคได้แสดงความสามารถและความคิดสร้างสรรค์ผ่านการผลิตภาพยนตร์สั้น
นายอิทธิพล กล่าวอีกว่า โครงการดังกล่าวมีการอบรมกระบวนการผลิตภาพยนตร์ การเขียนบทภาพยนตร์ เทคนิคการกํากับการแสดง และขั้นตอนในการทํา Post Production เพื่อให้เยาวชนมีความรู้ ความเข้าใจในอุตสาหกรรมภาพยนตร์และวีดิทัศน์ แลกเปลี่ยนมุมมองด้านภาพยนตร์และได้ลงมือปฏิบัติงานร่วมกับผู้มีความรู้ ความเชี่ยวชาญ อีกทั้งยังเป็นการผลิตภาพยนตร์ ละครโทรทัศน์ วีดิทัศน์ และสื่อออนไลน์ที่ช่วยเผยแพร่ศิลปวัฒนธรรม การท่องเที่ยว และอัตลักษณ์ของประเทศไทยสร้างมูลค่าเพิ่มทางเศรษฐกิจและสังคม โดยมีกลุ่มเป้าหมายอายุระหว่าง ๑๔ - ๑๘ ปี จัดการอบรม ๓ จังหวัด ได้แก่ นครศรีธรรมราช บึงกาฬ ชลบุรี ในช่วงเดือนสิงหาคม – กันยายน ๒๕๖๕ นี้ คาดมีการผลิตภาพยนตร์และวีดิทัศน์จากโครงการดังกล่าวเผยแพร่ไม่น้อยกว่า ๑๕ เรื่อง
“ปัจจุบัน เยาวชนไทยสนใจการผลิตภาพยนตร์สั้นเพิ่มมากขึ้น ประกอบกับการปรับเปลี่ยนของเทคโนโลยีทําให้การเข้าถึงข้อมูลข่าวสารต่างๆ ในสังคมออนไลน์เป็นไปอย่างรวดเร็ว และกว้างขวาง จึงทําให้เกิดกระแสการผลิตเนื้อหาในรูปแบบต่างๆ ทั้งภาพยนตร์สั้น คลิปวิดีโอ ข่าวสาร เข้าสู่ระบบออนไลน์เป็นจํานวนมาก โดยเนื้อหาส่วนใหญ่ยังขาดประเด็นการนําเสนอที่น่าสนใจและสร้างคุณค่าแก่สังคม รวมทั้งยังขาดวิธีการนําเสนอที่เหมาะสม ซึ่งสื่อดังกล่าวสามารถสร้างผลกระทบต่อสังคมและสร้างค่านิยมทางความคิดและการแนวทางการใช้ชีวิตได้ ดังนั้น โครงการดังกล่าว จะทําให้เยาวชนได้เรียนรู้วิธีการผลิตภาพยนตร์สั้นที่มีคุณภาพ สร้างโอกาสในการต่อยอดทางความคิดสร้างสรรค์ ส่งเสริมการใช้เวลาว่างให้เกิดประโยชน์ สร้างค่านิยมที่ดีให้กับเยาวชนในการนําเสนอสิ่งที่มีคุณค่าต่อสังคม สร้างการรับรู้ความสําคัญของภาพยนตร์และวีดิทัศน์ในการเป็นสื่อเผยแพร่ศิลปวัฒนธรรมอันดีงามของประเทศ ส่งเสริมการท่องเที่ยวในชุมชน พัฒนาศักยภาพและความพร้อมของเยาวชนไทยในการศึกษาและเข้าสู่อุตสาหกรรมภาพยนตร์และวีดิทัศน์ต่อไป ”รัฐมนตรีว่าการกระทรวงวัฒนธรรม กล่าว
รัฐบาลไทย-ข่าวทำเนียบรัฐบาล-เตือน! ระดับน้ำเจ้าพระยาเพิ่มสูงขึ้น 11 จังหวัด เฝ้าระวังติดตามอย่างใกล้ชิด
วันพฤหัสบดีที่ 1 กันยายน 2565
เตือน! ระดับน้ําเจ้าพระยาเพิ่มสูงขึ้น 11 จังหวัด เฝ้าระวังติดตามอย่างใกล้ชิด
.....
กรมชลประทาน เผยบริเวณประเทศไทยตอนบนมีฝนตกหนาแน่น ส่งผลทําให้มีปริมาณน้ําไหลหลากจากพื้นที่ตอนบนของลุ่มน้ําเจ้าพระยาไหลลงเหนือเขื่อนเจ้าพระยาในอัตราเพิ่มมากขึ้นอย่างต่อเนื่อง จึงมีความจําเป็นต้องปรับเพิ่มการระบายน้ําไม่เกิน 2,000 ลบ.ม./วินาที แบบขั้นบันได
.
โดยปรับเพิ่มปริมาณน้ําไหลผ่านเขื่อนเจ้าพระยาตั้งแต่วันที่ 4 ก.ย. 65 ในอัตรา 1,800 - 2,000 ลบ.ม./วินาที ซึ่งจะส่งผลให้ระดับน้ําท้ายเขื่อนเพิ่มสูงขึ้น บริเวณพื้นที่ลุ่มต่ํานอกคันกั้นน้ํา บริเวณคลองโผงเผง จ.อ่างทอง คลองบางบาล และ ต.หัวเวียง อ.เสนา ต.ลาดชิด ต.ท่าดินแดง อ.ผักไห่ จ.พระนครศรีอยุธยา (แม่น้ําน้อย) อาจส่งผลกระทบต่อพื้นที่ชุมชน ระดับน้ําบริเวณพื้นที่ดังกล่าวจะเพิ่มสูงขึ้นจากปัจจุบัน 40 - 50 ซม. ในช่วงวันที่ 5 - 6 ก.ย. 65
.
ขณะเดียวกันได้เร่งบริหารจัดการน้ําอย่างเต็มศักยภาพ เพื่อลดผลกระทบต่อพื้นที่ชุมชนและพื้นที่การเกษตร และขอแจ้งเตือน 11 จังหวัดในลุ่มน้ําเจ้าพระยา คือ อุทัยธานี ชัยนาท สิงห์บุรี อ่างทอง สุพรรณบุรี พระนครศรีอยุธยา ลพบุรี ปทุมธานี นนทบุรี สมุทรปราการ และกรุงเทพมหานคร รวมถึงประชาชนที่อาศัยอยู่ในพื้นที่ริมสองฝั่งแม่น้ําเจ้าพระยาและแม่น้ําน้อย ขอให้เฝ้าระวังติดตามสถานการณ์อย่างใกล้ชิด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-องคมนตรี ติดตามการพัฒนางาน โรงพยาบาลพนมดงรักเฉลิมพระเกียรติ ๘๐ พรรษา จังหวัดสุรินทร์
วันพุธที่ 14 กันยายน 2565
องคมนตรี ติดตามการพัฒนางาน โรงพยาบาลพนมดงรักเฉลิมพระเกียรติ ๘๐ พรรษา จังหวัดสุรินทร์
องคมนตรี ติดตามความก้าวหน้าการพัฒนางานของโรงพยาบาลพนมดงรักเฉลิมพระเกียรติ ๘๐ พรรษา จังหวัดสุรินทร์ ใช้ระบบ Smart Hospital บริหารจัดการเวชระเบียน สืบค้น ตรวจสอบ ส่งต่อข้อมูลผู้ป่วยสะดวก รวดเร็วขึ้น
วันนี้ (14 กันยายน 2565) ที่โรงพยาบาลพนมดงรักเฉลิมพระเกียรติ ๘๐ พรรษา จังหวัดสุรินทร์ศาสตราจารย์เกียรติคุณ นายแพทย์เกษม วัฒนชัย องคมนตรี รองประธานกรรมการมูลนิธิเทพรัตนเวชชานุกูล พร้อมด้วยนายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข กรรมการมูลนิธิเทพรัตนเวชชานุกูล ดร.นายแพทย์พงศธร พอกเพิ่มดี นายแพทย์ทรงคุณวุฒิ (ด้านสาธารณสุข) กรรมการมูลนิธิเทพรัตนเวชชานุกูล คณะผู้บริหาร และหน่วยงานที่เกี่ยวข้อง ตรวจเยี่ยมให้กําลังใจการปฏิบัติงานและติดตามความก้าวหน้าการพัฒนางานสําคัญของโรงพยาบาล พร้อมมอบของเยี่ยมให้กับผู้ป่วย
นายแพทย์โสภณ กล่าวว่า โรงพยาบาลพนมดงรักเฉลิมพระเกียรติ ๘๐ พรรษา จังหวัดสุรินทร์ เป็นโรงพยาบาลชุมชน ขนาด 30 เตียง มีหน่วยบริการปฐมภูมิ (รพ.สต.) ในเขตรับผิดชอบ จํานวน 7 แห่ง ให้บริการผู้ป่วยนอกเฉลี่ย 385 คนต่อวัน และให้บริการผู้ป่วยในเฉลี่ย 10 คนต่อวัน มีผลการดําเนินงานที่สําคัญ ได้แก่ การเป็นแหล่งเรียนรู้ตามศาสตร์พระราชาตามหลักปรัชญาเศรษฐกิจพอเพียง,จัดสิ่งแวดล้อม มุ่งสู่การเป็นโรงพยาบาลสีเขียว รมณียสถาน โดยเป็นต้นแบบสถานที่ทํางานน่าอยู่ น่าทํางาน ระดับทองติดต่อกัน 5 ปี,สร้างความร่วมมือกับภาคีเครือข่าย ส่งเสริมพัฒนาคุณภาพชีวิตระดับอําเภอ 6 ด้าน ประกอบด้วย ด้านส่งเสริมคุณภาพชีวิต ด้านอาหารปลอดภัย ด้านยาเสพติดและการตั้งครรภ์ไม่พร้อมในวัยรุ่น ด้านอุบัติเหตุทางถนน ด้านโรคติดต่อในพื้นที่และด้านสุขภาพมารดาและทารก พร้อมทั้งจัดกิจกรรม อาทิ ดูแลผู้ยากไร้ ผู้สูงอายุ ผู้ด้อยโอกาส เพื่อให้ “สูงวัยอย่างมีคุณค่าชราอย่างมีคุณภาพ” โดยจัดตั้งศูนย์ยืมอุปกรณ์ผู้สูงอายุภาวะพึ่งพิง และกลุ่มอายุอื่นๆ ที่มีภาวะพึ่งพิง,สร้างความรอบรู้ด้านสุขภาพให้แก่กลุ่มเสี่ยงโรคไม่ติดต่อเรื้อรัง เบาหวาน ความดันโลหิตสูง,พัฒนาระบบบริการ จัดตั้งคลินิกชะลอไตเสื่อม คลินิกพัฒนาเด็ก คลินิกกัญชาทางการแพทย์ ให้บริการแพทย์ทางเลือกจนได้รับรางวัล “หมอไทยดีเด่นแห่งชาติ” ปี 2565,พัฒนานวัตกรรมในการดูแลผู้ป่วย มีโรงงานทําขาเทียมพระราชทานในสมเด็จพระศรีนครินทราบรมราชนนี ให้บริการผู้ป่วย 149 ราย นวัตกรรมผลิตอุปกรณ์เทียมด้วยเครื่องพิมพ์ 3 มิตินวัตกรรมดูแลผู้ป่วยข้อเข่าด้วยแผ่นพื้นรองเท้าอัจฉริยะSURASOLEและยังเป็นโรงพยาบาลที่ผ่านการรับรองคุณภาพมาตรฐานHA-Reaccreditationปี 2565 ผ่านการรับรองมาตรฐานห้องปฏิบัติการทางการแพทย์ มาตรฐานห้องรังสีทางการแพทย์ และเกณฑ์ประเมินGREEN & CLEANระดับดีมากพลัส
นอกจากนี้ ยังพัฒนาโรงพยาบาลสู่ระบบSmart Hospitalช่วยลดระยะเวลาค้นเวชระเบียนเหลือเพียง 10 นาทีสามารถส่งต่อข้อมูลผู้ป่วยระหว่างแผนก และตรวจสอบข้อมูลได้สะดวก รวดเร็วมากยิ่งขึ้น รวมทั้งลดต้นทุนและการใช้กระดาษ โดยระบบบริการผู้ป่วยในIPD paperlessช่วยลดการเกิดข้อผิดพลาดในกระบวนการรักษา และลดระยะเวลาในการรับคําสั่งการรักษาให้เหลือเพียง 10 -15 นาที ทําให้แพทย์สรุปประวัติการรักษาผู้ป่วยได้รวดเร็วขึ้น
****************************************** 14กันยายน2565
รัฐบาลไทย-ข่าวทำเนียบรัฐบาล-“ชัยวุฒิ” รับคำร้องผู้ได้รับผลกระทบจากสลากออนไลน์
วันจันทร์ที่ 26 กันยายน 2565
“ชัยวุฒิ” รับคําร้องผู้ได้รับผลกระทบจากสลากออนไลน์
“ชัยวุฒิ” รับคําร้องผู้ได้รับผลกระทบจากสลากออนไลน์
“ชัยวุฒิ” รมว.ดีอีเอส รับคําร้องจากผู้ได้รับผลกระทบจากสลากออนไลน์ โดย ฟิล์ม-รัฐภูมิ และประธานชมรมผู้ค้าสลากรากหญ้าทั่วไทย นําทีมตัวแทนผู้ค้าสลากเกือบ 200 คน ยื่นหนังสือวอนตรวจสอบระบบจองคิวสลากจากตู้เอทีเอ็ม ข้องใจโควตาเต็มเร็วมาก ทําให้ไม่ได้รับสลากไปขาย เดือดร้อนหนักขาดรายได้หลักพันบาทต่องวด
วันนี้ (26 ก.ย. 65) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ได้รับหนังสือร้องเรียนจากกลุ่มผู้ได้รับผลกระทบจากการขายสลากออนไลน์ นําโดย นายรัฐภูมิ โตคงทรัพย์ (ฟิล์ม) ดร.เกณิกา อุ่นจิตร์ และนายสําอางค์ ซ่อนกลิ่น ประธานชมรมผู้ค้าสลากรากหญ้าทั่วไทย พร้อมผู้ค้าสลากเกือบ 200 ราย เป็นตัวแทนประชาชนกลุ่มผู้ได้รับความเดือดร้อนจากปัญหาสลากดิจิทัล เข้ามาร้องเรียนเพื่อขอให้กระทรวงดิจิทัลฯ ช่วยประสานงานแก้ปัญหา
เนื่องจากล่าสุดผู้ที่ได้รับสิทธิขายสลากกินแบ่งรัฐบาลเกือบ 200,000 ราย เมื่อไปกดจองคิวสลากจากตู้เอทีเอ็ม พบปัญหาไม่ได้สลาก ทั้งที่หลายรายไปต่อคิวแต่เช้ามืดเพื่อให้ได้กดรับสิทธิเป็นลําดับต้นๆ แต่ปรากฎว่าจํานวนกลับหมดเร็วมาก โดยตู้ขึ้นข้อความว่า “สิทธิจองคิวโควตาสลากฯงวดนี้เต็มแล้ว”ทําให้ไม่ได้รับสลากไปขาย เกิดความเดือดร้อนเพราะทําให้ขาดรายได้หลายพันบาทต่องวด
“ในฐานะของ รมว.ดิจิทัลฯ จะลงไปตรวจสอบเรื่องนี้ เนื่องจากมองว่าอาจเป็นปัญหาจากระบบคอมพิวเตอร์ จากระบบของเอทีเอ็ม ทําให้เกิดความไม่เป็นธรรม บางคนไปกดแล้วไม่ได้ สลากที่เป็นโควตาหายไป ก็ต้องชี้แจงให้ได้ก่อน ว่าการทํางานของคอมพิวเตอร์มีการทําผิดระเบียบหรือผิดกฎหมายหรือไม่ มีการไปใช้ช่องว่างบางอย่างเพื่อหาประโยชน์หรือไม่ ซึ่งกระทรวงฯ ก็จะเข้าไปช่วยตรวจสอบ” นายชัยวุฒิกล่าว
นายชัยวุฒิ กล่าวว่า ปัญหาหลักที่ผู้ค้าสลากได้รับผลกระทบและร้องเรียนมาก ก็คือ ขณะนี้มีการเพิ่มจํานวนผู้มีสิทธิขายสลากกินแบ่งรัฐบาล จนมีจํานวนไม่พอขาย ทําให้เกิดการแย่งโควตากัน จึงเป็นสิ่งที่รัฐบาลต้องนําไปพิจารณาเพิ่มจํานวนโควตาให้เพียงพอกับจํานวนผู้มีสิทธิ์ จะได้ไม่ต้องไปแย่งกันที่หน้าตู้เอทีเอ็ม สงสารประชาชน ดังนั้นมองว่าเรื่องสําคัญที่สุดขณะนี้ คือ การเพิ่มโควตาสลาก
โดยเรื่องสลากดิจิทัล กระทรวงการคลัง เป็นผู้วางแผนกําหนดนโยบาย ซึ่งรัฐบาลโดยเฉพาะ พลเอกประยุทธ์ นายกรัฐมนตรี มีความตั้งใจอย่างมากที่จะควบคุมราคาสลากไม่ให้เกิน 80 บาท แล้วก็พยายามให้ผู้ค้ารายย่อย ผู้พิการ ผู้ที่เกี่ยวข้องให้ได้ประโยชน์จากการขายสลากกินแบ่งรัฐบาล เพียงแต่วันนี้พอดําเนินการไปเมื่อมีช่องว่าง มีปัญหา เราก็ไปปรับปรุงแก้ไข อันนี้เป็นหน้าที่ที่ทางรัฐบาลก็ต้องไปดู แล้วก็เร่งทํางานให้เร็วที่สุด เพื่อไม่ให้ผลกระทบนี้เกิดกับประชาชนผู้ค้าสลาก
*************************
รัฐบาลไทย-ข่าวทำเนียบรัฐบาล-สัญญาณเศรษฐกิจไทยดีขึ้น! หลังยอดรายได้เข้ารัฐ 11 เดือนแรก ปีงบ 65 สูงกว่า 2.26 ล้านล้านบาท
วันเสาร์ที่ 24 กันยายน 2565
สัญญาณเศรษฐกิจไทยดีขึ้น! หลังยอดรายได้เข้ารัฐ 11 เดือนแรก ปีงบ 65 สูงกว่า 2.26 ล้านล้านบาท
.....
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า ในช่วง 11 เดือนแรกของปีงบ 65 (ต.ค. 64 - ส.ค. 65) รัฐบาลสามารถจัดเก็บรายได้ 2,256,250 ล้านบาท แบ่งเป็น
.
• กรมสรรพากร : จัดเก็บรายได้รวม 1,867,250 ล้านบาท สูงกว่าประมาณการร้อยละ 14.6 หรือ 238,187 ล้านบาท
• กรมสรรพสามิต : จัดเก็บรายได้อยู่ที่ 465,823 ล้านบาท ทั้งนี้ ผลการจัดเก็บรายได้ลดลงจากในช่วงเดียวกันของปีก่อน เนื่องจากได้ปรับลดอัตราภาษีสรรพสามิตสําหรับน้ํามันดีเซล เพื่อช่วยบรรเทาความเดือดร้อนของ ปชช. เป็นการชั่วคราว จากปัญหาราคาน้ํามันดิบในตลาดโลก
• กรมศุลกากร : จัดเก็บรายได้อยู่ที่ 100,894 ล้านบาท มากกว่าช่วงเดียวกันจากปีงบประมาณก่อน ซึ่งสูงกว่าประมาณการร้อยละ 9.5 หรือ 8,794 ล้านบาท
.
โดยผลการจัดเก็บรายได้ของรัฐบาลในช่วง 11 เดือนที่ผ่านมา แสดงถึงสัญญาณทางเศรษฐกิจที่ปรับตัวดีขึ้น โดยมีปัจจัยสําคัญ คือ นโยบายเปิดประเทศของรัฐบาล ที่ทําให้มีนักท่องเที่ยวต่างชาติเดินทางเข้ามาท่องเที่ยวในประเทศไทยเพิ่มขึ้น จนส่งผลดีต่อการจัดเก็บรายได้ของภาครัฐ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์อุทกภัยใน สำนักงานทางหลวงชนบทที่ 6 (ขอนแก่น)
วันศุกร์ที่ 4 พฤศจิกายน 2565
กรมทางหลวงชนบท รายงานสถานการณ์อุทกภัยใน สํานักงานทางหลวงชนบทที่ 6 (ขอนแก่น)
พร้อมกําชับเร่งสํารวจออกแบบหลังน้ําลด และให้ความช่วยเหลือประชาชาชนทันที
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม กล่าวถึงสถานการณ์อุทกภัยในพื้นที่รับผิดชอบของ สํานักงานทางหลวงชนบทที่ 6 (ขอนแก่น) ล่าสุดว่าขณะนี้ได้รับรายงานสถานการณ์เริ่มกลับเข้าสู่ภาวะปกติ ระดับน้ําเริ่มลดลง ดังนั้นจึงได้กําชับให้หน่วยงานที่ได้รับผลกระทบเร่งดําเนินการสํารวจ ออกแบบและประมาณการราคา เพื่อเสนอแผนฟื้นฟูและซ่อมบํารุงให้กลับเข้าสู่ภาวะปกติต่อไป ทั้งนี้เพื่อให้เป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ห่วงใยในการใช้รถใช้ถนนและการเดินทางอย่างปลอดภัยของประชาชนในพื้นที่ พร้อมทั้งได้กําชับทุกหน่วยงานที่ได้รับผลกระทบจากอุทกภัย เฝ้าติดตามสถานการณ์อย่างใกล้ชิด แม้ระดับน้ําจะลดลง แต่ในด้านสังคมจะต้องดูแลและให้ความช่วยเหลือประชาชนอย่างเต็มกําลังความสามารถ ซึ่งทางสํานักงานทางหลวงชนบทที่ 6 (ขอนแก่น) ได้จัดเจ้าหน้าที่เข้าอํานวยความสะดวกในการใช้เส้นทางให้กับประชาชน รวมทั้งติดตั้งป้านเตือนและอุปกรณ์อํานวยความปลอดภัยเพื่อให้ประชาชนที่ใช้เส้นทางสัญจรได้รับทราบ
สําหรับรายงานสถานการณ์อุทกภัยในพื้นที่รับผิดชอบของ สํานักงานทางหลวงชนบทที่ 6 (ขอนแก่น)ปัจจุบัน (3 พ.ย.65) มีสายทางหลวงชนบทที่ได้รับผลกระทบจากอุทกภัย 9 สายทาง แบ่งออกเป็น
- จังหวัดขอนแก่น 1 สายทาง สัญจรผ่านไม่ได้
-จังหวัดมหาสารคาม 5 สายทาง สัญจรผ่านไม่ได้ 3 สายทาง และสัญจร ผ่านได้แล้ว 2 สายทาง
-จังหวัดร้อยเอ็ด 3 สายทาง สัญจรผ่านไม่ได้ 2 สายทาง และสัญจรผ่านได้แล้ว 1 สายทาง
ทช. เฝ้าติดตามสายทางที่ได้รับผลกระทบอย่างต่อเนื่อง พร้อมจัดเจ้าหน้าที่เข้าอํานวยความสะดวกปลอดภัยให้กับผู้ประสบภัยในพื้นที่ จนกว่าสถานการณ์จะกลับสู่ภาวะปกติ โดยประชาชนสามารถสอบถามข้อมูลหรือแจ้งเหตุได้ที่แขวงทางหลวงชนบททุกจังหวัด หรือโทรสายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-ครม. อนุมัติขยายเวลายกเว้นภาษีเงินได้วิสาหกิจชุมชน อีก 3 ปี จนถึง 31 ธ.ค. 68
วันพฤหัสบดีที่ 27 ตุลาคม 2565
ครม. อนุมัติขยายเวลายกเว้นภาษีเงินได้วิสาหกิจชุมชน อีก 3 ปี จนถึง 31 ธ.ค. 68
.....
ที่ประชุม ครม. (25 ต.ค. 65) เห็นชอบขยายเวลาการยกเว้นภาษีเงินได้บุคคลธรรมดา สําหรับวิสาหกิจชุมชนตามกฎหมายว่าด้วยการส่งเสริมวิสาหกิจชุมชน เฉพาะที่เป็นห้างหุ้นส่วนสามัญหรือคณะบุคคลที่ไม่ใช่นิติบุคคล ซึ่งมีเงินได้ไม่เกิน 1,800,000 บาทต่อปี ออกไปอีก 3 ปี โดยเป็นเงินได้พึ่งประเมินที่ได้รับตั้งแต่วันที่ 1 ม.ค. 66 - 31 ธ.ค. 68 (จากเดิมที่สิ้นสุด 31 ธ.ค. 65)
.
การขยายเวลาการยกเว้นภาษีดังกล่าว จะช่วยบรรเทาภาษีให้กับวิสาหกิจชุมชนที่จดทะเบียนกับกรมส่งเสริมการเกษตร อีกทั้งเป็นประโยชน์ต่อการประกอบกิจการของวิสาหกิจชุมชนให้เติบโตอย่างต่อเนื่องเป็นวิสาหกิจขนาดกลางและขนาดย่อมในอนาคต
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​โฆษกรัฐบาลเปิดเผยว่า นายกฯ เสียใจกับเหตุการณ์ Itaewon พร้อมสั่งติดตามสถานการณ์ช่วยเหลือหากมีคนไทยได้รับผลกระทบรีบช่วยเหลือด่วน
วันอาทิตย์ที่ 30 ตุลาคม 2565
​โฆษกรัฐบาลเปิดเผยว่า นายกฯ เสียใจกับเหตุการณ์ Itaewon พร้อมสั่งติดตามสถานการณ์ช่วยเหลือหากมีคนไทยได้รับผลกระทบรีบช่วยเหลือด่วน
​โฆษกรัฐบาลเปิดเผยว่า นายกฯ เสียใจกับเหตุการณ์ Itaewon พร้อมสั่งติดตามสถานการณ์ช่วยเหลือหากมีคนไทยได้รับผลกระทบรีบช่วยเหลือด่วน
วันนี้ (30 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เสียใจกับเหตุการณ์บริเวณถนนย่าน Itaewon ประเทศเกาหลีใต้ ส่งผลให้มีผู้เสียชีวิต และบาดเจ็บจํานวนมาก โดยสั่งการให้หน่วยงานที่เกี่ยวข้องเร่งติดตาม ตรวจสอบสถานการณ์หากมีคนไทยได้รับความเดือดร้อนให้รีบให้การช่วยเหลือโดยด่วน
โฆษกประจําสํานักนายกรัฐมนตรีกล่าวว่า สถานเอกอัครราชทูตไทย ณ กรุงโซล (Royal Thai Embassy, Seoul) รายงานถึงเหตุการณ์ที่เกิดขึ้นคืนวันเสาร์ที่ 29 ตุลาคม 2565 ในงานเทศกาลคืนวัน Halloween ที่จัดขึ้นในย่านถนน Itaewon กรุงโซล ทําให้มีผู้คนจํานวนมากเสียชีวิต และบาดเจ็บจากเหตุการณ์ดังกล่าว อย่างไรก็ดี สถานเอกอัครราชทูตฯ ยังไม่ได้รับรายงานว่ามีคนไทยได้รับบาดเจ็บหรือเสียชีวิตในเหตุการณ์ดังกล่าว
ทั้งนี้ หากคนไทยท่านใดต้องการความช่วยเหลือจากสถานเอกอัครราชทูตฯ สามารถติดต่อไปยังเบอร์โทรศัพท์ฉุกเฉิน 010-6747-0095
“นายกรัฐมนตรีเสียใจต่อเหตุการณ์ที่เกิดขึ้นซึ่งส่งผลให้มีผู้ได้รับผลกระทบบาดเจ็บและเสียชีวิตจํานวนมาก โดยได้สั่งการให้หน่วยงานที่เกี่ยวข้องติดตามสถานการณ์และให้การช่วยเหลือทันทีหากมีคนไทยได้รับผลกระทบ” นายอนุชาฯ กล่าว
รัฐบาลไทย-ข่าวทำเนียบรัฐบาล-รมว.คลังรายงานนายกรัฐมนตรีทราบสถานการณ์ตลาดเงินตลาดทุนหลังเฟดมีประชุมแบบปิด ย้ำจับมือแบงก์ชาติติดตามความเคลื่อนไหวใกล้ชิด ประเมินยังไร้ผลกระทบเศรษฐกิจภาพรวมของไทย
วันอังคารที่ 4 ตุลาคม 2565
รมว.คลังรายงานนายกรัฐมนตรีทราบสถานการณ์ตลาดเงินตลาดทุนหลังเฟดมีประชุมแบบปิด ย้ําจับมือแบงก์ชาติติดตามความเคลื่อนไหวใกล้ชิด ประเมินยังไร้ผลกระทบเศรษฐกิจภาพรวมของไทย
รมว.คลังรายงานนายกรัฐมนตรีทราบสถานการณ์ตลาดเงินตลาดทุนหลังเฟดมีประชุมแบบปิด ย้ําจับมือแบงก์ชาติติดตามความเคลื่อนไหวใกล้ชิด ประเมินยังไร้ผลกระทบเศรษฐกิจภาพรวมของไทย
วันที่ 4 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายอาคม เติมพิทยาไพสิฐ รมว.คลัง ได้รายงานให้ พล.อ.ประยุทธ์ จันทร์โอชา นายกรัฐมนตรีและรมว.กลาโหม ทราบถึงความเคลื่อนไหวของตลาดเงินและตลาดทุนในประเทศ หลังจากตลาดมีความกังวลต่อกรณีที่วานนี้ (3 ต.ค.65) คณะผู้ว่าการเฟดได้มีการประชุมแบบปิด (Closed Meeting) เพื่อทบทวนและตัดสินใจอัตราดอกเบี้ยล่วงหน้าและดอกเบี้ยมาตรฐานก่อนการประชุม FOMC ที่จะมีขึ้นในวันที่ 1 พ.ย. 65 โดยผลของความกังวลดังกล่าวส่งผลให้วานนี้ดัชนีหุ้นไทยปรับตัวลดลงประมาณ 31 จุด และฟื้นตัวกลับมาบวกเกือบ 20 จุดในภาคเช้าของวันนี้ (4 ต.ค.65) หลังจากที่ผลการประชุมคณะผู้ว่าการเฟดไม่ได้ส่งสัญญาณใดๆ เกี่ยวกับนโยบายดอกเบี้ย
ขณะนี้เป็นระยะที่เศรษฐกิจไทยอยู่ในช่วงการฟื้นตัว รัฐบาลได้ติดตามในทุกปัจจัยที่อาจจะกระทบการฟื้นตัวดังกล่าว ไม่ว่าจะเป็นปัจจัยจากภาคเศรษฐกิจจริง หรือตลาดเงินตลาดทุน ซึ่งในส่วนของตลาดเงินและตลาดทุนนี้ กระทรวงการคลังได้ประสานกับธนาคารแห่งประเทศไทย (ธปท.) ในการติดตามปัจจัยที่มาจากต่างประเทศ การเคลื่อนย้ายเงินทุนของนักลงทุน และมีการรายงานให้นายกรัฐมนตรีทราบอย่างต่อเนื่อง
“รมว.คลัง รายงานสถานการณ์ล่าสุดให้นายกรัฐมนตรีทราบว่า ขณะนี้มีหลายปัจจัยที่ทําให้ตลาดเงิน ตลาดทุนผันผวน ทั้งการประชุมแบบปิดของเฟดเมื่อวานนี้ รวมถึงข่าวลือเกี่ยวกับสถาบันการเงินขนาดใหญ่ในต่างประเทศ แต่วันนี้ดัชนีหุ้นไทยได้รีบาวน์กลับมาแล้วเกือบ 20 จุด โดยต้องติดตามต่อไป แต่ในเบื้องต้นคาดว่าจะไม่ส่งผลต่อเศรษฐกิจโดยรวมของไทย” น.ส.ไตรศุลี กล่าว